pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธอส. ประกาศรับสมัครบุคคล เพื่อคัดเลือกเข้าดำรงตำแหน่งกรรมการผู้จัดการ ธนาคารอาคารสงเคราะห์ ขอรับใบสมัครได้ตั้งแต่ 17 เม.ย. 2566 และยื่นใบสมัครวันที่ 24 เม.ย.- 24 พ.ค. 2566 นี้
วันจันทร์ที่ 17 เมษายน 2566
17/04/2566
ธอส. ประกาศรับสมัครบุคคล เพื่อคัดเลือกเข้าดํารงตําแหน่งกรรมการผู้จัดการ ธนาคารอาคารสงเคราะห์ ขอรับใบสมัครได้ตั้งแต่ 17 เม.ย. 2566 และยื่นใบสมัครวันที่ 24 เม.ย.- 24 พ.ค. 2566 นี้
ธอส. ประกาศรับสมัครบุคคลเพื่อคัดเลือกเข้าดํารงตําแหน่ง กรรมการผู้จัดการ ธนาคารอาคารสงเคราะห์ ผู้สนใจสามารถติดต่อขอรับใบสมัครได้ตั้งแต่วันที่ 17 เมษายน 2566 และยื่นใบสมัครได้ตั้งแต่วันที่ 24 เมษายน – 24 พฤษภาคม 2566 ในวันทําการ ระหว่างเวลา 8.30-16.30 น.
นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (พม.) ในฐานะประธานคณะกรรมการสรรหากรรมการผู้จัดการ ธนาคารอาคารสงเคราะห์ (ธอส.) เปิดเผยว่า ธอส. ประกาศรับสมัครบุคคลเพื่อคัดเลือกเข้าดํารงตําแหน่ง กรรมการผู้จัดการ ธนาคารอาคารสงเคราะห์ ผู้สนใจสามารถติดต่อขอรับใบสมัครได้ตั้งแต่วันที่ 17 เมษายน 2566 และยื่นใบสมัครได้ตั้งแต่วันที่ 24 เมษายน – 24 พฤษภาคม 2566 ในวันทําการ ระหว่างเวลา 8.30-16.30 น. สอบถามรายละเอียดเพิ่มเติมได้ที่ธนาคารอาคารสงเคราะห์ สํานักงานใหญ่ ชั้น 10 อาคาร 1 โทร 0-2202-2369 และ 0-2202-1728
สําหรับคุณสมบัติทั่วไปของผู้สมัคร ต้องมีสัญชาติไทย อายุไม่เกิน 58 ปีบริบูรณ์ในวันยื่นใบสมัคร สามารถทํางานให้ธนาคารได้เต็มเวลา และไม่มีลักษณะต้องห้ามตามประกาศคณะกรรมการสรรหากรรมการผู้จัดการ ธนาคารอาคารสงเคราะห์ สําหรับคุณสมบัติเฉพาะต้องมีความรู้ความเข้าใจและประสบการณ์ทางด้านการเงินการธนาคาร และเศรษฐกิจเป็นอย่างดี มีวิสัยทัศน์ทางด้านการเงินการธนาคาร มีความเชี่ยวชาญและมีประสบการณ์ในการบริหารจัดการองค์กร กรณีที่เป็นหรือเคยเป็นผู้บริหารส่วนราชการ ต้องดํารงตําแหน่งไม่ต่ํากว่ารองอธิบดีหรือเทียบเท่า กรณีที่เป็นหรือเคยเป็นผู้บริหารรัฐวิสาหกิจ หน่วยงานอื่นของรัฐหรือองค์กรระหว่างประเทศ ต้องดํารงตําแหน่งไม่ต่ํากว่าหนึ่งระดับถัดจากผู้บริหารสูงสุดขององค์กร และในกรณีที่เป็นหรือเคยเป็นผู้บริหารองค์กรเอกชน ต้องดํารงตําแหน่งไม่ต่ํากว่าหนึ่งระดับถัดจากผู้บริหารสูงสุดขององค์กรที่บริหารเงินและสินทรัพย์ไม่ต่ํากว่า 50,000 ล้านบาท โดยจะต้องมีระยะเวลาในการดํารงตําแหน่งนั้นรวมกันไม่น้อยกว่า 1 ปี นับถึงวันยื่นใบสมัคร
ทั้งนี้ ผู้สนใจขอรับใบสมัคร หรือดาวน์โหลดใบสมัครและรายละเอียดเพิ่มเติมได้ที่ www.ghbank.co.th ได้ตั้งแต่วันที่ 17 เมษายน - 24 พฤษภาคม 2566 และยื่นใบสมัครด้วยตนเอง หรือมีหนังสือมอบอํานาจให้บุคคลอื่นยื่นใบสมัครแทนได้ พร้อมเอกสารหลักฐานประกอบการสมัครได้ตั้งแต่วันที่ 24 เมษายน – 24 พฤษภาคม 2566 ในวันทําการ ระหว่างเวลา 8.30 - 16.30 น. ที่ธนาคารอาคารสงเคราะห์ สํานักงานใหญ่ ชั้น 10 อาคาร 1 เลขที่ 63 ถนนพระราม 9 เขตห้วยขวาง กรุงเทพฯ 10310
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีห่วงใยประชาชน ขอให้ทุกคนเฝ้าระวังการติดเชื้อโควิด-19 หลังสงกรานต์
วันอาทิตย์ที่ 16 เมษายน 2566
โฆษกรัฐบาลเผย นายกรัฐมนตรีห่วงใยประชาชน ขอให้ทุกคนเฝ้าระวังการติดเชื้อโควิด-19 หลังสงกรานต์
หากมีอาการให้หลีกเลี่ยงการสัมผัสใกล้ชิดผู้สูงอายุและผู้มีโรคประจําตัว
วันนี้ (16 เมษายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยข้อมูลจาก กรมควบคุมโรค ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้ติดตามสถานการณ์โรคโควิด-19 อย่างใกล้ชิด ทั้งนี้ กองระบาดวิทยาคาดการณ์ว่าหลังเทศกาลสงกรานต์จะพบผู้ติดเชื้อเพิ่มมากขึ้น เนื่องจากกิจกรรม และการเดินทางที่เพิ่มขึ้น ทําให้ใกล้ชิดผู้คนจํานวนมาก โดยขอให้ปฏิบัติตามมาตรการทางสาธารณสุข ระมัดระวังเลี่ยงการสัมผัสอยู่ใกล้ชิดผู้สูงอายุและผู้มีโรคประจําตัวเรื้อรัง
โฆษกประจําสํานักนายกรัฐมนตรีเปิดเผยว่า จากข้อมูลกรมควบคุมโรค ผู้ป่วยโควิดมีจํานวนมากขึ้น ซึ่งระหว่างวันที่ 9-15 เมษายน 2566 พบผู้ป่วยรายใหม่เข้ารับการรักษาในโรงพยาบาลแล้วทั้งหมด 435 ราย เฉลี่ยวันละ 62 ราย ซึ่งมีแนวโน้มพบผู้ป่วยรายใหม่เพิ่มขึ้น 2.5 เท่าของสัปดาห์ก่อนหน้า นอกจากนี้ มีรายงานผู้ป่วยปอดอักเสบ 30 ราย และผู้ป่วยใส่ท่อช่วยหายใจ 19 ราย เพิ่มขึ้นร้อยละ 58 และร้อยละ 36 ตามลําดับ เปรียบเทียบกับสัปดาห์ก่อน โดยสัปดาห์ล่าสุดมีรายงานผู้เสียชีวิต 2 ราย ซึ่งเป็นกลุ่มที่ได้รับวัคซีนเข็มกระตุ้น นานเกินกว่า 3 เดือนแล้ว
“ นายกรัฐมนตรีเป็นห่วงประชาชนในช่วงเทศกาล โดยได้ติดตามสถานการณ์ สั่งการอย่างใกล้ชิด และประเมินสถานการณ์อย่างต่อเนื่อง ซึ่งรวมถึง การแพร่ระบาดของเชื้อสายพันธุ์โควิด XBB.1.16 ด้วย ในช่วงเทศกาลนี้ อาจทําให้เกิดการติดเชื้อ โดยขอให้ประชาชนเฝ้าระวังสังเกตอาการตัวเองอย่างน้อย 7 วัน หลีกเลี่ยงสัมผัสใกล้ชิดกับผู้สูงอายุและผู้ป่วยโรคเรื้อรัง หากจําเป็นให้สวมหน้ากาก ล้างมือบ่อยๆ” นายอนุชาฯ กล่าว
ทั้งนี้ ขอย้ําให้กลุ่มเสี่ยงเข้ารับวัคซีนเข็มกระตุ้นที่สถานพยาบาลใกล้บ้านโดยเร็ว โดยเฉพาะผู้สูงอายุและผู้ป่วยโรคเรื้อรัง และสามารถสอบถามข้อมูลเพิ่มเติมได้ที่สายด่วนกรมควบคุมโรค โทร.1422
รัฐบาลไทย-ข่าวทำเนียบรัฐบาล-เตือนประชาชนระวังยาเสพติดรูปแบบใหม่บดใส่ซองเกลือแร่ ซองคอลลาเจน ซองกาแฟ ป.ป.ส.ตรวจสอบพบแอคเคาท์ในประเทศเพื่อนบ้าน
วันจันทร์ที่ 17 เมษายน 2566
17/04/2566
เตือนประชาชนระวังยาเสพติดรูปแบบใหม่บดใส่ซองเกลือแร่ ซองคอลลาเจน ซองกาแฟ ป.ป.ส.ตรวจสอบพบแอคเคาท์ในประเทศเพื่อนบ้าน
​เตือนประชาชนระวังยาเสพติดรูปแบบใหม่บดใส่ซองเกลือแร่ ซองคอลลาเจน ซองกาแฟ ป.ป.ส.ตรวจสอบพบแอคเคาท์ในประเทศเพื่อนบ้านโพสต์ขายบนโซเชียลมีเดีย จับตาใกล้ชิดหลังพบคนไทยเข้าไปสั่งซื้อ ย้ําอย่าแชร์ อย่าโพสต์ แค่โฆษณาโทษหนักจําคุก 2 ปี ปรับ 2 แสนบาท
วันนี้ 17 เมษายน 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานถึงสถานการณ์ยาเสพติดที่ขณะนี้มีรูปแบบและช่องทางการขายที่เปลี่ยนไป โดยสํานักงานป้องกันและปราบปรามยาเสพติด (ป.ป.ส.) ตรวจสอบพบการโพสต์จําหน่ายยาอีที่บดบรรจุในซองผลิตภัณฑ์เครื่องดื่มเกลือแร่ ซองคอลลาเจน และซองกาแฟ ในโซเชียลมีเดีย โดยบัญชีหรือแอคเคาท์ผู้ใช้ติ๊กต่อกในประเทศเพื่อนบ้าน มีการโฆษณาแจ้งเบอร์โทรศัพท์ WhatsApp เป็นช่องทางติดต่อ ซึ่งแม้ในโพสต์จะไม่แจ้งการมีบริการส่งเข้าประเทศไทย แต่พบว่ามีสมาชิกผู้ใช้ติ๊กต่อกจากประเทศไทยเข้าไปติดต่อซื้อด้วย
“นายกรัฐมนตรีห่วงใยต่อสถานการณ์การค้ายาเสพติดที่เปลี่ยนแปลงรูปแบบไป จึงกําชับให้ ป.ป.ส. สํานักงานตํารวจแห่งชาติติดตามเรื่องนี้อย่างใกล้ชิด ดําเนินการตามกฎหมายอย่างเด็ดขาด และย้ําเตือนประชาชนอย่าเข้าไปเกี่ยวข้อง อย่าสั่ง อย่าโพสต์ อย่าแชร์โฆษณายาเสพติด เพราะหากตรวจสอบพบการโพสต์ที่เข้าข่ายเป็นโฆษณายาเสพติดก็มีโทษหนัก จําคุก 2 ปี ปรับ 2 แสนบาท หรือทั้งจําทั้งปรับ ส่วนการขายและกระทําใดใดที่แม้จะทําในประเทศเพื่อนบ้านแต่หากเป็นกรณีคนไทยเข้าไปเกี่ยวข้องก็ต้องรับโทษตามประมวลกฎหมายยาเสพติดของไทยมีโทษหนักทั้งจําทั้งปรับและยึดทรัพย์สิน” น.ส.ไตรศุลี กล่าว
น.ส.ไตรศุลี กล่าวว่า สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) ก็ได้มีคําเตือนเกี่ยวกับความร้ายแรงของยาอีที่ถูกลักลอบบรรจุลงในแพคเพจของผลิตภัณฑ์ต่างๆ และวางขายในช่องทางโซเชียลมีเดียในขณะนี้ว่า สามารถทําลายระบบประสาท การหลั่งสารต่างๆตามธรรมชาติของร่างกายผิดปกติ ผู้ใช้ติดต่อกันจะเกิดอารมณ์เศร้าหมองหดหู่ ซึมเศร้า อาจเป็นโรคจิตประเภทซึมเศร้าและมีแนวโน้มการฆ่าตัวตายสูงกว่าคนปกติ และยังทําให้การนอนหลับผิดปกติ หากเป็นตัวยาที่มีส่วนผสมยาเสพติดหลายชนิด มีความเข้มข้น หรือเสพพร้อมกับดื่มแอลกอฮอล์หรือเสพยาชนิดอื่นร่วมด้วย อาจทําให้เกิดอาการช็อกและเสียชีวิตได้
ทั้งนี้ แนะนําให้พ่อแม่ ผู้ปกครองสอดส่องบุตรหลานที่มีการใช้สื่อโซเชียลมีเดียเพื่อป้องกันการเข้าไปยุ่งเกี่ยวกับยาเสพติด หากพบว่ามีพฤติกรรมเสี่ยงและพบสิ่งต้องสงสัย ควรพูดคุยด้วยเหตุผลไม่ใช้ความรุนแรง บอกกล่าวถึงผลเสียต่อสุขภาพรวมถึงอันตรายที่จะตามมา และรีบพาไป พบแพทย์เพื่อเข้าสู่กระบวนการบําบัดรักษา สามารถขอรับคําปรึกษาได้ที่ สายด่วนบําบัดยาเสพติด 1165 หรือเข้ารับการบําบัดรักษายาเสพติดได้ที่ สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) กรมการแพทย์ จังหวัดปทุมธานี และโรงพยาบาลธัญญารักษ์ในส่วนภูมิภาคทั้ง 6 แห่ง หรือ หาข้อมูลเพิ่มเติมได้ที่ www.pmnidat.go.th
รัฐบาลไทย-ข่าวทำเนียบรัฐบาล-บขส. รายงานตัวเลขผู้โดยสารเดินทางกลับเข้ากรุงเทพฯ เมื่อวานนี้ (16 เม.ย.66 ) กว่า 5.4 หมื่นคน ใช้รถฯ กว่า 3.9 พันเที่ยว คาดวันนี้คนเดินทางเพิ่มขึ้น กำชับทุกสถานีฯ ดูแลผู้โดยสารตลอดก
วันจันทร์ที่ 17 เมษายน 2566
บขส. รายงานตัวเลขผู้โดยสารเดินทางกลับเข้ากรุงเทพฯ เมื่อวานนี้ (16 เม.ย.66 ) กว่า 5.4 หมื่นคน ใช้รถฯ กว่า 3.9 พันเที่ยว คาดวันนี้คนเดินทางเพิ่มขึ้น กําชับทุกสถานีฯ ดูแลผู้โดยสารตลอดก
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า เมื่อวานนี้ (16 เม.ย. 66) มีประชาขนเดินทางกลับเข้ากรุงเทพฯ  (เที่ยวกลับ) ในช่วงเทศกาลสงกรานต์ปี 2566 จํานวน 54,110 คน ใช้รถโดยสาร (รถ บขส., รถร่วม, รถตู้) จํานวน 3,970 เที่ยว ส่วนการเดินทางออกจากกรุงเทพฯ (เที่ยวไป) มีผู้โดยสารใช้บริการ 39,122 คน ใช้รถโดยสาร จํานวน 3,462 เที่ยว ส่วนวันนี้ (17 เม.ย. 66) คาดการณ์ว่าจะมีประชาชนเดินทางเพิ่มมากขึ้น เนื่องจากวันพรุ่งนี้เป็นวันแรกของการเปิดทํางาน หลังจากหยุดยาวต่อเนื่องในช่วงเทศกาลสงกรานต์
อย่างไรก็ดี บขส. ได้คาดการณ์ว่าประชาชนจะทยอยเดินทางตั้งแต่วันที่ 16-18 เมษายน 2566 เฉลี่ยวันละ 58,000 คน ใช้รถโดยสาร ประมาณวันละ 3,800 เที่ยว พร้อมทั้งได้กําชับไปยังนายสถานีเดินรถทั่วประเทศ และเจ้าหน้าที่ บขส. ที่เกี่ยวข้อง จัดเตรียมความพร้อม ทั้ง พนักงานประจํารถ สถานีขนส่ง รถโดยสารให้เพียงพออํานวยความสะดวกประชาชนในการเดินทางกลับเข้ากรุงเทพมหานคร รวมทั้งกําชับให้ปฎิบัติตามมาตรการความปลอดภัยของกระทรวงคมนาคม ในการดูแลประชาชนให้ได้รับความสะดวกตลอดเทศกาลฯ
กรรมการผู้จัดการใหญ่ บขส. กล่าวด้วยว่า บขส.ได้จัดโครงการ “ลด 10% ไปก่อน - กลับทีหลัง” สําหรับสมาชิก บขส. Card ที่ซื้อตั๋วโดยสารผ่านช่องทางออนไลน์ Application : E-ticket, Website บขส. : https://tcl99web.transport.co.th เดินทางระหว่างวันที่ 18 - 24 เมษายน 2566 จะได้รับส่วนลดค่าตั๋วโดยสาร 10% (ไม่รวมค่าธรรมเนียม) พร้อมทั้งรับคะแนนสะสมคูณ 2 ทันที นอกจากนี้ประชาชนที่มีสิทธิ์บัตรสวัสดิการแห่งรัฐ สามารถนําสิทธิ์มาซื้อตั๋วโดยสารของ บขส.ได้ในวงเงิน 750 บาทต่อเดือน ที่หน้าช่องจําหน่ายตั๋วของ บขส.ทั่วประเทศ ทั้งนี้ เพื่อป้องกันการหลอกหลวงจากผู้ไม่หวังดี ขอความร่วมมือประชาชนที่เดินทาง ให้ซื้อตั๋วโดยสารที่ช่องจําหน่ายตั๋ว ณ สถานีขนส่งฯ หรือสถานีเดินรถ ของ บขส. , ร้าน 7-Eleven เคาน์เตอร์เซอร์วิสทุกสาขา หรือตัวแทนจําหน่ายตั๋วของ บขส. สอบถามข้อมูลการเดินทางเพิ่มเติมได้ที่ ช่องจําหน่ายตั๋ว บขส.ทั่วประเทศ หรือ โทร Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมการขนส่งทางบก กำชับทุกหน่วยงานเตรียมความพร้อมทุกมาตรการเพื่อ “รับคนกลับจากบ้าน” หลังเทศกาลสงกรานต์ 2566
วันจันทร์ที่ 17 เมษายน 2566
กรมการขนส่งทางบก กําชับทุกหน่วยงานเตรียมความพร้อมทุกมาตรการเพื่อ “รับคนกลับจากบ้าน” หลังเทศกาลสงกรานต์ 2566
...
กรมการขนส่งทางบก กําชับทุกหน่วยงานเตรียมความพร้อมทุกมาตรการเพื่อ “รับคนกลับจากบ้าน” หลังเทศกาลสงกรานต์ 2566 เผยผลตรวจความพร้อมรถโดยสารและพนักงานขับรถ ณ สถานีขนส่งผู้โดยสาร และจุดจอด จุดตรวจทั่วประเทศสะสมตั้งแต่วันที่ 11 -16 เมษายน2566 ตรวจแล้วกว่า 80,000 คัน แนะประชาชนหากพบรถโดยสารสาธารณะฉวยโอกาสเอาเปรียบสามารถแจ้งสายด่วน 1584 ตลอด 24 ชั่วโมง
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ในช่วงที่ประชาชนเริ่มทยอยเดินทางกลับหลังสิ้นสุดเทศกาลสงกรานต์ 2566 กรมการขนส่งทางบกเตรียมความพร้อมทุกมาตรการเพื่อ “รับคนกลับจากบ้าน” กําชับให้ทุกหน่วยงานเตรียมความพร้อมอํานวยความสะดวกและดูแลความปลอดภัยในการเดินทางของประชาชนอย่างใกล้ชิด ดําเนินการตามมาตรการป้องกันและลดอุบัติเหตุทางถนนช่วงเทศกาลสงกรานต์ 2566 โดยมีมาตรการตรวจความพร้อมรถโดยสารสาธารณะและพนักงานขับรถ ณ สถานีขนส่งผู้โดยสาร และจุดจอด จุดตรวจ Checking Point และ Rest Area รวม 219 จุด ทั่วประเทศ เน้นย้ําให้ผู้ประกอบการขนส่ง ผู้ให้บริการสถานีขนส่งผู้โดยสารและจุดจอดทุกแห่ง ตรวจความพร้อมของรถและความพร้อมของผู้ขับรถก่อนออกเดินทาง ตามแบบ Checklist เช่น การมีใบอนุญาตขับรถ ที่ถูกต้อง ตรวจความพร้อมด้านร่างกาย และการตรวจวัดระดับแอลกอฮอล์ในลมหายใจต้องเป็นศูนย์มิลลิกรัมเปอร์เซ็นต์ ชั่วโมงการขับรถไม่เกินที่กฎหมายกําหนด รถโดยสารสาธารณะทุกคันต้องมีสภาพมั่นคงแข็งแรงทั้งสภาพตัวรถภายนอกและภายใน รวมทั้งอุปกรณ์เพื่อความปลอดภัยต่างๆ ต้องพร้อมใช้งานอยู่เสมอ พร้อมจัดเจ้าหน้าที่ให้คําแนะนําและให้ความรู้แก่ผู้โดยสารกรณีเกิดเหตุฉุกเฉิน และขอให้ผู้โดยสารทุกที่นั่งคาดเข็มขัดนิรภัยตลอดการเดินทาง เพื่อป้องกันการบาดเจ็บและเสียชีวิตเมื่อรถเกิดอุบัติเหตุ และปฏิบัติตามมาตรการป้องกันการแพร่ระบาดของโควิด-19 เป็นต้น สําหรับ ผลดําเนินการตรวจความพร้อม ในวันที่ 16 เมษายน 2566 ตรวจรถโดยสารสาธารณะและพนักงานขับรถแล้ว 15,293 คัน ไม่พบรถบกพร่อง ส่วนการตรวจความพร้อมพนักงานขับรถ จํานวน 15,293ราย มีความพร้อมในการให้บริการทุกรายและไม่พบพนักงานขับรถบกพร่องในการปฏิบัติหน้าที่ โดยมีการตรวจความพร้อมของรถโดยสารสาธารณะสะสมตั้งแต่วันที่ 11 -16 เมษายน2566 แล้ว 81,748 คัน
อธิบดีกรมการขนส่งทางบก กล่าวเพิ่มเติมว่า ในส่วนผลการดําเนินการติดตามตรวจสอบการเดินรถโดยสารสาธารณะและรถบรรทุก ด้วยระบบ GPS Tracking ผ่านศูนย์บริหารจัดการเดินรถด้วยระบบ GPS จํานวน 47,710 คัน พบการใช้ความเร็วเกินกฎหมายกําหนด จํานวน 133 คัน ผลตรวจสอบการใช้ความเร็วรถโดยสารและรถบรรทุก ด้วยกล้องเลเซอร์ บนถนนสายหลักและสายรองทั่วประเทศ จํานวน 2,504 คัน พบการใช้ความเร็วเกินกฎหมายกําหนด 27 คัน กรมการขนส่งทางบกจะประสานผู้ประกอบการขนส่ง เจ้าหน้าที่ตํารวจ และหน่วยงานที่เกี่ยวข้องเพื่อระงับการใช้ความเร็ว ควบคู่กับมาตรการบังคับใช้กฎหมายอย่างเคร่งครัด สําหรับการร้องเรียนเกี่ยวกับรถโดยสารสาธารณะแล้ว ได้รับเรื่องร้องเรียนแล้ว จํานวน 22 เรื่อง ร้องเรียนสูงสุด 3 อันดับคือเรื่อง สภาพรถไม่มั่นคงแข็งแรง/ดัดแปลงตัวรถและอุปกรณ์ส่วนควบไม่ครบถ้วนถูกต้อง ไม่หยุดรับส่งผู้โดยสารที่ป้ายหยุดรถตามลําดับ และขับรถประมาท/น่าหวาดเสียวกรมการขนส่งทางบกจะเร่งติดตามผู้กระทําผิดมาสอบสวนและดําเนินการลงโทษตามกฎหมายต่อไป ทั้งนี้ พบปัญหาจากการใช้บริการรถโดยสารสาธารณะสามารถแจ้งสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-ธนกร ติดตามความคืบหน้า เหตุเรือประมงอัปปาง นครศรีฯ เผยนายกฯ โทรสั่งการติดตามด้วยความห่วงใย ขอให้เร่งช่วยเหลือโดยเร็ว
วันอาทิตย์ที่ 16 เมษายน 2566
16/04/2566
ธนกร ติดตามความคืบหน้า เหตุเรือประมงอัปปาง นครศรีฯ เผยนายกฯ โทรสั่งการติดตามด้วยความห่วงใย ขอให้เร่งช่วยเหลือโดยเร็ว
ธนกร ติดตามความคืบหน้า เหตุเรือประมงอัปปาง นครศรีฯ เผยนายกฯ โทรสั่งการติดตามด้วยความห่วงใย ขอให้เร่งช่วยเหลือโดยเร็ว
วันที่ 16 เมษายน 2566 นายธนกร วังบุญคงชนะ รัฐมนตรีประจําสํานักนายกรัฐมนตรี เผยว่า ได้รับรายงานข้อมูลเพิ่มเติมเหตุการณ์คลื่นลมทะเลแรงฝั่งอ่าวไทย ส่งผลให้เรือประมงจํานวนหลายสิบลําอับปางในพื้นที่ จ.นครศรีธรรมราช ทั้งที่ อ.ปากพนัง อ.ท่าศาลา อ.สิชล อ.เมืองนครศรีธรรมราช และ อ.ขนอม จ.นครศรีธรรมราช นอกจากนี้ยังกล่าวเพิ่มเติมว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้โทรติดตามสถานการณ์กับตนอย่างใกล้ชิด และขอให้ทุกฝ่ายที่มีส่วนเกี่ยวข้องเร่งให้การช่วยเหลือโดยด่วน
ทั้งนี้ รายงานล่าสุด ณ เวลา 18.00 น. พบผู้เสียชีวิตเพิ่มเติมในพื้นที่อําเภอเมืองนครศรีธรรมราช เป็นเหตุให้มีผู้เสียชีวิตรวมแล้ว 2 ราย และรับรายงานสถานการณ์ผู้สูญหายเพิ่มเติม ดังนี้
1. อําเภอปากพนัง มีเรือออกจากฝั่ง 48 ลํา ลูกเรือ 121 คน (ผลการค้นหาเสร็จสิ้น พบทั้ง 121 คน)
- เรือล่ม 10 ลํา
- แอดมิท รพ. 2 คน
- เสียชีวิต 1 คน
2. อําเภอท่าศาลา มีเรือออกจากฝั่ง 3 ลํา ลูกเรือ 5 คน
-ขึ้นฝั่งแล้ว 3 ลํา
-พบผู้บาดเจ็บ 4 ไม่มีผู้สูญหายและเสียชีวิต
3. อําเภอสิชล เรือออกจากฝั่ง 1 ลํา ลูกเรือ 4 คน
-ช่วยเหลือแล้ว 3 คน
-สูญหาย 1 คน (โดยได้ค้นหาอย่างเต็มกําลัง ขณะนี้ได้ยุติการค้นหาเนื่องจากฟ้าปิดและคลื่นลมแรง และจะทําการค้นหาในตอนเช้าต่อไป)
4. อําเภอหัวไทร เรือออกจากฝั่ง 1 ลํา ลูกเรือ 3 คน
- ช่วยเหลือแล้ว 3 ราย
5. อําเภอเมืองนครศรีธรรมราช เรือออกจากฝั่ง 8 ลํา ลูกเรือ 16 คน
-ขึ้นฝั่งแล้ว 8 ลํา
-บาดเจ็บ 1 คน
-เสียชีวิต 1 คน
รัฐบาลไทย-ข่าวทำเนียบรัฐบาล-รับลมร้อน ..ธ.ก.ส. เปิดรับ “เงินฝาก Step Up” ดอกเบี้ยสูงสุด 6.20% ต่อปี ไม่จำกัดวงเงินรับฝากสูงสุด
วันจันทร์ที่ 17 เมษายน 2566
17/04/2566
รับลมร้อน ..ธ.ก.ส. เปิดรับ “เงินฝาก Step Up” ดอกเบี้ยสูงสุด 6.20% ต่อปี ไม่จํากัดวงเงินรับฝากสูงสุด
ธ.ก.ส. เปิดรับฝากออมทรัพย์พิเศษ “เงินฝาก Step Up” ระยะเวลา 10 เดือน รับดอกเบี้ยแบบขั้นบันได สูงสุด 6.20% ต่อปี เฉลี่ย 1.50% ต่อปี ฝากขั้นต่ํา 50,000 บาท ไม่จํากัดวงเงินรับฝากสูงสุด เริ่ม 17 เมษายน 2566 - 15 พฤษภาคม 2566
​
​นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดรับฝากเงินฝากออมทรัพย์พิเศษ “เงินฝาก Step Up” ระยะเวลารับฝาก 10 เดือน (17 เมษายน 2566 – 15 กุมภาพันธ์ 2567) พร้อมรับดอกเบี้ยแบบขั้นบันได สูงสุดร้อยละ 6.20 ต่อปี เฉลี่ยร้อยละ 1.50 ต่อปี แบ่งอัตราดอกเบี้ยเป็น 3 ช่วง ได้แก่ ช่วงที่ 1 ตั้งแต่วันที่ 17 เมษายน 2566 ถึง วันที่ 15 พฤศจิกายน 2566 (ระยะเวลา 7 เดือน) ร้อยละ 0.90 ต่อปี ช่วงที่ 2 ตั้งแต่วันที่ 16 พฤศจิกายน 2566 ถึง วันที่ 15 มกราคม 2567 (ระยะเวลา 2 เดือน) ร้อยละ 1.25 ต่อปี และ ช่วงที่ 3 ตั้งแต่วันที่ 16 มกราคม 2567 ถึง วันที่ 15 กุมภาพันธ์ 2567 (ระยะเวลา 1 เดือน) ร้อยละ 6.20 ต่อปี กําหนดฝากเงินขั้นต่ําครั้งละ 50,000 บาท แต่ไม่จํากัดวงเงินรับฝากสูงสุด ทั้งนี้ ผู้ฝากที่ถอนเงินบางส่วนหรือปิดบัญชีก่อนครบกําหนด ธนาคารเรียกเก็บค่าธรรมเนียม ร้อยละ 1 ของต้นเงินที่ถอน ขั้นต่ําครั้งละ 500 บาท
สําหรับลูกค้ารายเดิมที่เคยฝากเงิน “โครงการเงินฝาก Step up” (16 เดือน) ที่ครบกําหนดสามารถติดต่อสาขาเพื่อแสดงความประสงค์ขอฝากต่อโครงการเต็มจํานวน หรือฝากต่อบางส่วน หรือไม่ประสงค์ฝากต่อ ตั้งแต่วันที่ 17 เมษายน 2566 - 15 พฤษภาคม 2566 ทั้งนี้ ท่านที่สนใจสามารถสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศ หรือ Call center 02 555 0555
รัฐบาลไทย-ข่าวทำเนียบรัฐบาล-“Ministry of Commerce’s Price Reduction for the People” campaign helps save over 16,498 million Baht in its 3-year implementation
วันอาทิตย์ที่ 16 เมษายน 2566
“Ministry of Commerce’s Price Reduction for the People” campaign helps save over 16,498 million Baht in its 3-year implementation
“Ministry of Commerce’s Price Reduction for the People” campaign helps save over 16,498 million Baht in its 3-year implementation
April 15, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed about “Ministry of Commerce’s Price Reduction for the People” campaign which was implemented for 3 years since 2020 to alleviate people’s plight on cost of living as a result of the COVID-19 situation. Under the campaign, manufacturers, retailers/wholesalers, department stores, local malls, online shopping platforms, and convenient stores offered products on sale, both offline and online. The campaign was implemented during March 2020 and January 2023, under which the price of 33,485,560 pieces of product and 1,674 items of services were reduced by 32-87%. Most products were consumer products, e.g., food, raw materials, vegetables, fruits, rice, agro products, meat, school supplies, etc. The campaign helped save over 16,498 million Baht.
According to the Government Spokesperson, “Ministry of Commerce’s Price Reduction for the People” campaign helped alleviate people’s plight, especially the vulnerability groups, and stimulate domestic spending during the difficult time.
รัฐบาลไทย-ข่าวทำเนียบรัฐบาล-โฆษกรัฐบาลร่วมถกคณะกรรมการโฆษกกระทรวง ย้ำกรอบแนวทางหลักในการประชาสัมพันธ์ ตามแผนปฏิบัติการด้านการประชาสัมพันธ์แห่งชาติ (พ.ศ.2566-2570)
วันจันทร์ที่ 10 เมษายน 2566
10/04/2566
โฆษกรัฐบาลร่วมถกคณะกรรมการโฆษกกระทรวง ย้ํากรอบแนวทางหลักในการประชาสัมพันธ์ ตามแผนปฏิบัติการด้านการประชาสัมพันธ์แห่งชาติ (พ.ศ.2566-2570)
โฆษกรัฐบาลร่วมถกคณะกรรมการโฆษกกระทรวง ย้ํากรอบแนวทางหลักในการประชาสัมพันธ์ ตามแผนปฏิบัติการด้านการประชาสัมพันธ์แห่งชาติ (พ.ศ.2566-2570) โดยให้ความสําคัญกับการบริหารประเด็นข้อมูลข่าวาร บูรณาการการทํางาน และต่อต้านข่าวปลอม (Fake News)
วันนี้ (10 เมษายน 2566) เวลา 13.30 น. นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เป็นประธานการประชุมคณะกรรมการโฆษกกระทรวง ครั้งที่ 1/2566 ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล โดยมีโฆษกกระทรวง ผู้แทน/ตัวแทนจาก 20 กระทรวง/หน่วยงาน เข้าร่วมการประชุม สรุปสาระการประชุม ดังนี้
โฆษกประจําสํานักนายกรัฐมนตรีได้แจ้งให้ที่ประชุมทราบถึง แผนปฏิบัติการด้านการประชาสัมพันธ์แห่งชาติ (พ.ศ.2566-2570) ซึ่งคณะรัฐมนตรีได้มีมติเห็นชอบไปเมื่อวันที่ 7 มีนาคม 2566 ที่จะใช้เป็นกรอบแนวทางหลักในการประชาสัมพันธ์และสื่อสารมวลชนของประเทศ เพื่อกําหนดเรื่องสื่อสารที่สําคัญให้สอดคล้องกับสถานการณ์ปัจจุบันอย่างถูกต้อง แม่นยํา รวมทั้งใช้ในการบริหารประเด็นข้อมูลข่าวสารและต่อต้านข่าวปลอม (Fake News) โดยสามารถโหลดแผนปฏิบัติการดังกล่าวได้จากเว็บไซต์ของกรมประชาสัมพันธ์ นอกจากนี้ ยังได้แจ้งต่อที่ประชุมถึงผลการดําเนินงานของรัฐบาล ปีที่ 4 (25 กรกฎาคม-31 ธันวาคม 2565) ซึ่งยังได้จัดพิมพ์รายงานผลการดําเนินงานของรัฐบาลฯ ในรูปแบบ e-book อีกด้วย
โฆษกประจําสํานักนายกรัฐมนตรียังได้กล่าวเพิ่มเติมถึงประเด็นที่นายกรัฐมนตรีให้ความสําคัญมาโดยตลอด นั่นคือการปฏิบัติการสารสนเทศต่อต้านข่าวปลอม (Fake News) ซึ่งทุกกระทรวงได้ดําเนินการเปิดศูนย์ต่อต้านข่าวปลอม หรือสร้างช่องทางภายในกระทรวง เพื่อตรวจสอบข้อมูลที่เผยแพร่บนสื่อสังคมออนไลน์และระบบอินเทอร์เน็ต ซึ่งก่อให้เกิดผลกระทบต่อประชาชนในวงกว้าง และสร้างการรับรู้ข้อมูลที่ถูกต้อง รวดเร็ว ซึ่งโฆษกรัฐบาลเห็นว่า หากเกิดประเด็นที่คาบเกี่ยวกันกับหลายหน่วยงาน แต่ละกระทรวง/หน่วยงานสามารถออกมาชี้แจงได้เลยเพื่อป้องกันความสับสน และให้เกิดความถูกต้อง รวดเร็ว ในขณะที่รัฐบาลจะช่วยชี้แจงประชาสัมพันธ์อีกทาง เพื่อบูรณาการการทํางาน เพิ่มประสิทธิภาพ ให้การประชาสัมพันธ์ของรัฐบาลสอดคล้องเท่าทันสถานการณ์ ซึ่งในโอกาสนี้ โฆษกรัฐบาลได้กล่าวขอความเห็นจากที่ประชุมเพื่อเพิ่มประสิทธิภาพของแนวทางสร้างความรับรู้ความเข้าใจแก่ประชาชน (ID IA IR Chat) เพื่อให้เป็นกลไกสําคัญในการขับเคลื่อนข้อมูลข่าวสารจากภาครัฐสู่ประชาชน ได้อย่างมีประสิทธิภาพมากขึ้น ถูกต้อง รวดเร็ว และชัดเจน
“ขอบคุณทุกหน่วยงานที่ทําหน้าที่ร่วมกันประชาสัมพันธ์การดําเนินงานของภาครัฐอย่างรวดเร็ว และถูกต้อง ให้เป็นมาตรฐานและแนวทางเดียวกัน ด้วยในปัจจุบันมีการเผยแพร่ข่าวเป็นไปได้ในหลายช่องทาง จึงอาจต้องปรับรูปแบบการทํางาน การนําเสนอให้เท่าทันการเปลี่ยนแปลง โดยเฉพาะการชี้แจงแก้ไขข่าวเท็จ ข่าวบิดเบือน ต้องดําเนินการทันที ซึ่งทั้งหมดของการทํางานนี้ จะเกิดประโยชน์แก่ประชาชนได้รับรู้ข่าวสารที่ครอบคลุม ถูกต้อง เป็นประโยชน์ ยกระดับการสร้างการรับรู้สู่ประชาชนได้อย่างมีประสิทธิภาพ” นายอนุชา ฯ กล่าว
รัฐบาลไทย-ข่าวทำเนียบรัฐบาล-การทางพิเศษแห่งประเทศไทย รายงานผลการยื่นข้อเสนอเพื่อคัดเลือกเอกชนเข้าร่วมลงทุนโครงการทางพิเศษสายกะทู้ - ป่าตอง จังหวัดภูเก็ต
วันจันทร์ที่ 10 เมษายน 2566
การทางพิเศษแห่งประเทศไทย รายงานผลการยื่นข้อเสนอเพื่อคัดเลือกเอกชนเข้าร่วมลงทุนโครงการทางพิเศษสายกะทู้ - ป่าตอง จังหวัดภูเก็ต
...
การทางพิเศษแห่งประเทศไทย รายงานผลการยื่นข้อเสนอเพื่อคัดเลือกเอกชนเข้าร่วมลงทุนโครงการทางพิเศษสายกะทู้ - ป่าตอง จังหวัดภูเก็ต
จากการที่การทางพิเศษแห่งประเทศไทย (กทพ.) กระทรวงคมนาคม ได้ประกาศเชิญชวนการร่วมลงทุนระหว่างรัฐและเอกชนในโครงการทางพิเศษสายกะทู้ - ป่าตอง จังหวัดภูเก็ต เมื่อวันที่ 19 ธันวาคม 2565 เพื่อเชิญชวนผู้สนใจซื้อเอกสารสําหรับการคัดเลือกเอกชน (Request for Proposal: RFP) และเข้าร่วมคัดเลือกเป็นผู้ร่วมลงทุนโครงการ ตามหลักเกณฑ์และขั้นตอนการดําเนินการคัดเลือกเอกชนร่วมลงทุนตามพระราชบัญญัติการร่วมลงทุนระหว่างรัฐและเอกชน พ.ศ. 2562 ซึ่งเมื่อครบกําหนดการซื้อเอกสารสําหรับการคัดเลือกเอกชนปรากฏว่ามีภาคเอกชน ประกอบด้วย บริษัทเอกชนไทยและบริษัทเอกชนต่างชาติ ให้ความสนใจซื้อเอกสารสําหรับการคัดเลือกเอกชนรวมทั้งสิ้น จํานวน 13 ราย และ กทพ. ได้กําหนดให้เอกชนที่สนใจยื่นข้อเสนอในวันที่ 7 เมษายน 2566 นั้น เมื่อครบกําหนดการยื่นข้อเสนอปรากฏว่าไม่มีเอกชนรายใดมายื่นข้อเสนอเพื่อเข้าร่วมลงทุนโครงการ ทั้งนี้ คาดว่ามีสาเหตุเนื่องจากสภาวะทางเศรษฐกิจอันเนื่องมาจากสถานการณ์ต่าง ๆ อาทิ การแพร่ระบาดของเชื้อไวรัส COVID-19 ที่ส่งผลกระทบระยะยาว สงครามรัสเซีย - ยูเครนที่ยืดเยื้อ ส่งผลให้อัตราดอกเบี้ยปรับตัวสูงขึ้นทําให้กระทบต่อต้นทุนการก่อสร้างจากเดิมเมื่อปี 2564 ได้ประมาณการไว้ในปีที่เริ่มก่อสร้างจํานวน 8,878 ล้านบาท เพิ่มขึ้นอีกประมาณร้อยละ 10 จึงทําให้ไม่จูงใจเอกชนในการตัดสินใจเข้าร่วมลงทุนโครงการเท่าที่ควร อย่างไรก็ตาม เพื่อเป็นการเตรียมความพร้อมด้านโครงสร้างพื้นฐานทางถนนในจังหวัดภูเก็ต เพื่อรองรับการที่จังหวัดภูเก็ตเข้าร่วมการคัดเลือกเพื่อเป็นเจ้าภาพงาน Specialize Expo 2028 ซึ่งเป็นงานมหกรรมใหญ่ระดับโลกที่จะจัดขึ้นในปี 2571 กทพ. จะพิจารณาทบทวนการดําเนินโครงการโดยอาจดําเนินโครงการทางพิเศษสายกะทู้ - ป่าตอง (โครงการระยะที่ 1) ร่วมกับโครงการทางพิเศษสายเมืองใหม่ - เกาะแก้ว - กะทู้ (โครงการระยะที่ 2) รวมเป็นโครงการเดียว เพื่อจูงใจให้เอกชนสนใจร่วมลงทุนมากยิ่งขึ้น โดยจะพิจารณามูลค่าลงทุนของโครงการรวมทั้งระยะเวลาการให้สัมปทานเอกชนให้มีความสอดคล้องกับสภาะปัจจุบัน
รัฐบาลไทย-ข่าวทำเนียบรัฐบาล-“กรุงไทย” ร่วมเติมต่อลมหายใจผู้ป่วยระยะท้าย
วันจันทร์ที่ 10 เมษายน 2566
10/04/2566
“กรุงไทย” ร่วมเติมต่อลมหายใจผู้ป่วยระยะท้าย
ธ.กรุงไทยส่งมอบความห่วงใย ร่วมดูแลผู้ป่วยระยะท้าย ผู้สูงอายุ ผู้ยากไร้ที่มีปัญหาสุขภาพร้ายแรง และคนพิการ ให้สามารถเข้าถึงระบบสาธารณสุขได้อย่างทั่วถึง ด้วยการดูแลรักษาที่บ้าน ผ่านโครงการ “กรุงไทย x เยือนเย็น เติม ต่อ ลมหายใจให้ผู้ป่วยระยะท้าย”
ธนาคารกรุงไทย ส่งมอบความห่วงใย ร่วมดูแลผู้ป่วยระยะท้าย ผู้สูงอายุ ผู้ยากไร้ที่มีปัญหาสุขภาพร้ายแรง และคนพิการ ให้สามารถเข้าถึงระบบสาธารณสุขได้อย่างทั่วถึง ด้วยการดูแลรักษาที่บ้าน ผ่านโครงการ “กรุงไทย x เยือนเย็น เติม ต่อ ลมหายใจให้ผู้ป่วยระยะท้าย” โดยเชิญชวนร่วมบริจาคเงินเพื่อสนับสนุนการดําเนินงานของ “เยือนเย็น วิสาหกิจเพื่อสังคม”
เยือนเย็น วิสาหกิจเพื่อสังคม เป็นองค์กรที่ไม่แสวงหาผลกําไร ภายใต้การดูแลของ ศ.ดร.นพ.อิศรางค์ นุชประยูร ผู้เชี่ยวชาญด้านมะเร็ง และชีวาภิบาล ด้วยตระหนักถึงการมีคุณภาพชีวิตที่ดีของผู้ป่วยให้ได้ใช้ชีวิตช่วงสุดท้ายอย่างมีความสุขในสภาพแวดล้อมที่คุ้นเคย โดยการรักษาแบบประคับประคองที่บ้านหรือ Palliative Care ผู้ป่วยที่อยู่ในความดูแลของเยือนเย็น วิสาหกิจเพื่อสังคม จะได้รับการดูแลรักษาจากแพทย์ผู้เชี่ยวชาญ พร้อมให้คําปรึกษาและให้กําลังใจบุคคลในครอบครัวอย่างต่อเนื่อง โดยไม่มีค่าใช้จ่าย จนกระทั่งถึงวาระสุดท้ายของชีวิต
ธนาคารกรุงไทย ในฐานะธนาคารพาณิชย์ของรัฐ ให้ความสําคัญกับการดูแลช่วยเหลือลูกค้า ประชาชนทุกกลุ่มให้มีคุณภาพชีวิตความเป็นอยู่ที่ดีขึ้นในทุกช่วงชีวิต สอดคล้องวิสัยทัศน์ “กรุงไทย เคียงข้างไทย สู่ความยั่งยืน” ภายใต้เป้าหมายการพัฒนาที่ยั่งยืน (Sustainable Development Goals : SDGs) โดยโครงการนี้บรรลุเป้าหมายที่ 1 ขจัดความยากจนทุกรูปแบบในทุกพื้นที่ (No Poverty) เป้าหมายที่ 3 สร้างหลักประกันว่าคนมีชีวิตที่มีสุขภาพดีและส่งเสริมความเป็นอยู่ที่ดีสําหรับทุกคนในทุกวัย (Good Health and Well-Being) เป้าหมายที่ 10 ลดความไม่เสมอภาคภายในประเทศและระหว่างประเทศ และเป้าหมาย (Reduced Inequalities) และเป้าหมายที่ 17 เสริมความเข้มแข็งให้แก่กลไกการดําเนินงานและฟื้นฟูหุ้นส่วนความร่วมมือระดับโลกเพื่อการพัฒนาที่ยั่งยืน (Partnerships For The Goals)
ขอเชิญชวนร่วมสนับสนุนการดําเนินงานของเยือนเย็น วิสาหกิจเพื่อสังคม ตามโครงการ “กรุงไทย x เยือนเย็น เติม ต่อ ลมหายใจให้ผู้ป่วยระยะท้าย” โดยบริจาคผ่าน กรุงไทยเติมบุญ QR e-Donation ซึ่งข้อมูลการบริจาคจะถูกส่งเข้าระบบลดหย่อนภาษีของกรมสรรพากรโดยอัตโนมัติ หรือผ่านบัญชีธนาคารกรุงไทย ชื่อบัญชี มูลนิธิยุวพัฒน์เพื่อโครงการเยือนเย็น เลขที่บัญชี 597-0-51018-1
รัฐบาลไทย-ข่าวทำเนียบรัฐบาล-วธ. เตรียมเปิดตัว 10 ตลาดบก 6 ตลาดน้ำ กลางปี 66 ลุยงานท่องเที่ยวทางวัฒนธรรมต่อเนื่อง
วันจันทร์ที่ 10 เมษายน 2566
วธ. เตรียมเปิดตัว 10 ตลาดบก 6 ตลาดน้ํา กลางปี 66 ลุยงานท่องเที่ยวทางวัฒนธรรมต่อเนื่อง
วธ. ลุยงานท่องเที่ยวทางวัฒนธรรมต่อเนื่อง เร่งติดตามเสียงตอบรับ “เที่ยวชุมชน ยลวิถี” เพื่อปรับปรุงการทํางาน-วางแผน-พัฒนา เตรียมเปิดตัว 10 ตลาดบก 6 ตลาดน้ํา กลางปี 66 พร้อมจัดทําระบบทะเบียนศิลปิน ยกระดับเทคโนโลยีสารสนเทศภาครัฐ ประชาชนเข้าถึงได้สะดวก
วธ. ลุยงานท่องเที่ยวทางวัฒนธรรมต่อเนื่อง เร่งติดตามเสียงตอบรับ “เที่ยวชุมชน ยลวิถี” เพื่อปรับปรุงการทํางาน-วางแผน-พัฒนา เตรียมเปิดตัว 10 ตลาดบก 6 ตลาดน้ํา กลางปี 66 พร้อมจัดทําระบบทะเบียนศิลปิน ยกระดับเทคโนโลยีสารสนเทศภาครัฐ ประชาชนเข้าถึงได้สะดวก
เมื่อเร็วๆ นี้ นางยุพา ทวีวัฒนะกิจบวร ปลัดกระทรวงวัฒนธรรม (วธ.) เป็นประธานการประชุมผู้บริหารสํานักงานปลัดกระทรวงวัฒนธรรม ครั้งที่ 3/2566 ณ ศูนย์ประชุมกระทรวงวัฒนธรรม ชั้น 8 อาคารวัฒนธรรมวิศิษฏ์ กระทรวงวัฒนธรรม และผ่านระบบ ZOOM ทั้งส่วนกลางและส่วนภูมิภาค โดยในที่ประชุม ปลัด วธ. ได้มอบนโยบายการทํางานเน้นย้ําขั้นตอนการทํางาน ปรับปรุงประสิทธิภาพในการปฏิบัติราชการ พัฒนาคุณภาพบริหารจัดการภาครัฐ ให้มีความรวมเร็ว ทันสมัย เน้นทํางานเชิงรุก และพร้อมบูรณาการทํางานร่วมกับทุกภาคส่วนได้อย่างมีประสิทธิภาพ
นางยุพา กล่าวว่า ที่ประชุม ได้รับทราบจากคณะทํางานติดตามการขับเคลื่อนการดําเนินงานสุดยอดชุมชนคุณธรรมต้นแบบ “เที่ยวชุมชน ยลวิถี” โดยเบื้องต้นได้มีการจัดทําแบบสอบถามเกี่ยวกับการจัดโครงการฯ “เที่ยวชุมชน ยลวิถี” ประจําปี 2564 และ ปี 2565 รวม 20 ชุมชน ซึ่งมีหัวข้อและเกณฑ์การประเมินเสร็จเรียบร้อยแล้ว จึงขอความร่วมมือสํานักงานวัฒนธรรมจังหวัดทั่วประเทศทําแบบสอบถาม พร้อมทั้งประชาสัมพันธ์ไปทางเครือข่ายวัฒนธรรม ชุมชนคุณธรรม ตลอดจนประชาชนในพื้นที่ให้ทําแบบสอบถามดังกล่าว โดยทาง วธ. จะรวบรวมข้อมูลและนําข้อสรุปมาวางแผน พัฒนา การดําเนินงานคัดเลือกและจัดกิจกรรมเปิดสุดยอดชุมชนคุณธรรมต้นแบบ “เที่ยวชุมชน ยลวิถี” ในปี 2566 ต่อไป รวมถึงจะมีการเปิดตัวและแถลงข่าวโครงการการพัฒนา 10 ตลาดบก 6 ตลาดน้ํา ในช่วงเดือนพฤษภาคม ปี 2566 นี้ ซึ่งเป็นการบูรณาการระหว่างสํานักงานปลัดกระทรวงวัฒนธรรมและกรมส่งเสริมวัฒนธรรม ร่วมกันยกระดับตลาดน้ําและตลาดบกของไทยให้เป็นอีกหนึ่งสถานที่ท่องเที่ยวทางวัฒนธรรมให้นักท่องเที่ยวได้มาท่องเที่ยวมากขึ้น
ปลัด วธ. กล่าวต่อไปอีกว่า นอกจากนี้ ในที่ประชุมยังได้รับทราบการจัดทําระบบทะเบียนศิลปินของกระทรวงวัฒนธรรม ดําเนินการพิจารณาโครงสร้างฐานข้อมูลของคุณลักษณะและทะเบียนศิลปิน โดยรวบรวมข้อมูลศิลปินจากทุกกรมภายใต้หน่วยงานกระทรวงวัฒนธรรม เพื่อให้ศูนย์เทคโนโลยีสารสนเทศและการสื่อสารนําข้อมูลดังกล่าวจัดทําเผยแพร่ในภาพรวมต่อไป ซึ่งเบื้องต้นได้ดําเนินการแล้วกว่า 3,600 ฐานข้อมูล นับเป็นการนําเทคโนโลยีสารสนเทศที่ทันสมัยมายกระดับขีดความสามารถของภาครัฐในการให้บริการประชาชนให้สามารถเข้าถึงได้ง่าย สะดวกและรวดเร็ว ตลอดจนสามารถขับเคลื่อนนโยบายส่งเสริมศิลปวัฒนธรรม และการสนับสนุนให้ความช่วยเหลือแก่ศิลปินให้เป็นไปอย่างทั่วถึง มีประสิทธิภาพ และตรงกลุ่มเป้าหมาย
รัฐบาลไทย-ข่าวทำเนียบรัฐบาล-กรมทางหลวงร่วมกับบริษัท เออาร์วี นำเทคโนโลยีอากาศยานไร้คนขับอัตโนมัติ “HORRUS”
วันจันทร์ที่ 10 เมษายน 2566
กรมทางหลวงร่วมกับบริษัท เออาร์วี นําเทคโนโลยีอากาศยานไร้คนขับอัตโนมัติ “HORRUS”
ทดสอบการบินโดรนสํารวจ ตรวจสอบและรายงานสภาพการจราจรแบบ Real Time เพื่ออํานวยความสะดวก ความปลอดภัยให้กับประชาชนในช่วงเทศกาลสงกรานต์ 2566
กรมทางหลวง (ทล.) กระทรวงคมนาคม โดยสํานักบริหารบํารุงทาง สํานักอํานวยความปลอดภัยร่วมกับ บริษัท เอไอ แอนด์ โรโบติกส์ เวนเจอร์ส จํากัด หรือ เออาร์วี (ARV) ผู้นําด้านการพัฒนาและให้บริการเทคโนโลยีหุ่นยนต์ และปัญญาประดิษฐ์ของไทย ภายใต้กลุ่ม ปตท.สผ. โดย BEDROCK (เบดร็อค) ได้นําเทคโนโลยีอากาศยานไร้คนขับอัตโนมัติ “HORRUS” (ฮอรัส) ซึ่งโดดเด่นทั้งด้านความยืดหยุ่นและการนํา AI มาใช้ในการมาช่วยตรวจสอบ วิเคราะห์สภาพการจราจร รวมถึงการเฝ้าระวังอุบัติเหตุ ซึ่งจะมีการรายงานสภาพจราจรแบบ Real Time ในช่วงเทศกาลสงกรานต์ ตั้งแต่วันที่ 11 - 17 เมษายน 2566 จํานวน 5 รอบ ประกอบด้วยเวลา 09.00, 11.00, 13.00, 15.00 และ 17.00 น. โดยทําการบินบนเส้นทางหลวงทั้งขาเข้าขาออกเส้นทางสู่ภาคตะวันออกเฉียงเหนือและภาคเหนือ บริเวณแยกต่างระดับเชียงรากน้อย (ทล.9 ตัด ทล.347) และแยกต่างระดับบางปะอิน (ทล.9 ตัด ทล.32 )
ทั้งนี้ การดําเนินการดังกล่าวได้ประสบความสําเร็จจากโครงการนําร่องรูปแบบเดียวกันเมื่อช่วงเทศกาลปีใหม่ 2566 ที่ผ่านมา โดยในครั้งนี้ได้มีการต่อยอดในรูปแบบของการติดตั้ง HORRUS บนรถกระบะเพื่อเพิ่มความคล่องตัวในการเคลื่อนย้าย และขยายพื้นที่การปฏิบัติงานให้กว้างขวางยิ่งขึ้น จากทั้งบนอากาศและพื้นผิวจราจร นอกจากนี้ ได้อํานวยความสะดวกให้ประชาชนเข้าถึงข้อมูลการจราจรได้แบบ Real Time ผ่านการถ่ายทอดสดภาพจากพื้นที่จริง ผ่านทางเพจเฟซบุ๊ก ทล. เมื่อผสานเข้ากับเทคโนโลยีการประมวลผลของ HORRUS จะสามารถช่วยให้ประชาชนสามารถวางแผนการเดินทางได้ดีขึ้น พร้อมเพิ่มแนวทางในการการบริหารการจราจรแก่เจ้าหน้าที่ สร้างความมั่นใจในการเดินทางให้กับประชาชน ได้รับความสะดวกและปลอดภัยตลอดช่วงเวลาดังกล่าว โดยประชาชนสามารถรับชมการถ่ายทอดสดสภาพการจราจรและข้อมูลเส้นทางจาก HORRUS ได้ผ่าน https://www.facebook.com/departmentofhighway
รัฐบาลไทย-ข่าวทำเนียบรัฐบาล-กรมทางหลวงชนบท ทบทวนแนวทางรับมือไฟป่าและหมอกควันในเขตทาง ลดปัญหาฝุ่น PM 2.5
วันจันทร์ที่ 10 เมษายน 2566
กรมทางหลวงชนบท ทบทวนแนวทางรับมือไฟป่าและหมอกควันในเขตทาง ลดปัญหาฝุ่น PM 2.5
ป้องกันการเกิดอุบัติเหตุจากการเผาวัชพืชสองข้างทางในเขตทาง เพื่อความสะดวกปลอดภัยในการเดินทางของประชาชน
กรมทางหลวงชนบท (ทช.) กระทรวงคมนาคม ทบทวนแนวทางรับมือไฟป่าและหมอกควัน พร้อมติดตั้งป้ายรณรงค์บริเวณเขตทางหลวงชนบท เพื่อลดปัญหาฝุ่นละอองขนาดเล็ก PM 2.5 ป้องกันการเกิดอุบัติเหตุจากการเผาวัชพืชสองข้างทาง เป็นการอํานวยความสะดวกปลอดภัยให้แก่ประชาชนผู้ใช้ทางหลวงชนบท
ทช. ได้มีมาตรการให้หน่วยงานในพื้นที่ ประกอบด้วย สํานักงานทางหลวงชนบทที่ 1 - 18 แขวงทางหลวงชนบท และหมวดบํารุงทางหลวงชนบท ทบทวนแนวทางการดําเนินการป้องกันและแก้ไขปัญหาหมอกควัน รวมถึงการเผาวัชพืชบริเวณเขตทางหลวงชนบท ซึ่งปัญหาดังกล่าวส่งผลต่อคุณภาพของสิ่งแวดล้อมและสุขภาพอนามัยของประชาชน บดบังทัศนวิสัยในการขับขี่ทั้งทางบกและทางอากาศ โดยในส่วนของ ทช. ได้เตรียมความพร้อมเผชิญเหตุกรณีเกิดไฟไหม้ข้างทาง เมื่อเกิดเหตุให้มีการสนับสนุนรถบรรทุกน้ําพร้อมบุคลากร เพื่อบูรณาการดับไฟป่าร่วมกับหน่วยงานหลักที่เกี่ยวข้องในพื้นที่ พร้อมการติดตามผล ตรวจสอบความเสียหาย และรายงานผู้บริหารให้รับทราบทันทีเมื่อเข้าสู่ภาวะปกติ รวมทั้งเมื่อมีการตัดวัชพืชสองข้างทางเสร็จแล้วให้จัดเก็บเศษวัชพืชให้เรียบร้อย ตลอดจนให้มีการประชาสัมพันธ์ผ่านสื่อช่องทางต่าง ๆ จัดทําและติดตั้งป้ายรณรงค์ ให้ประชาชนหยุดเผาป่า วัชพืช ในเขตทางหลวงชนบทอีกด้วยอย่างไรก็ตาม
ทช. ขอความร่วมมือให้ประชาชนในพื้นที่ช่วยกันสอดส่องดูแล หากพบเหตุไฟป่า และหมอกควัน สามารถขอรับความช่วยเหลือในเบื้องต้นได้ที่สํานักงานทางหลวงชนบท แขวงทางหลวงชนบท หมวดบํารุงทางหลวงชนบทในพื้นที่ หรือแจ้งเหตุได้ที่สายด่วน ทช. โทร. 1146
รัฐบาลไทย-ข่าวทำเนียบรัฐบาล-รฟท. เปิดให้บริการรถ Shuttle Bus เชื่อมต่อสถานีกรุงเทพ (หัวลำโพง) - สถานีกลางกรุงเทพอภิวัฒน์ ฟรี
วันจันทร์ที่ 10 เมษายน 2566
รฟท. เปิดให้บริการรถ Shuttle Bus เชื่อมต่อสถานีกรุงเทพ (หัวลําโพง) - สถานีกลางกรุงเทพอภิวัฒน์ ฟรี
พร้อมมาตรการอํานวยความสะดวกการเดินทาง ในช่วงเทศกาลสงกรานต์
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาม เปิดเผยว่า ในช่วงเทศกาลสงกรานต์ ซึ่งจะมีพี่น้องประชาชนเดินทางโดยสารทางรถไฟจํานวนมาก รฟท. ได้จัดมาตรการอํานวยความสะดวกในการเดินทางให้แก่ประชาชน ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย โดยได้สั่งการให้เตรียมความพร้อมในทุกด้าน ทั้งการให้บริการเดินรถ และมาตรการดูแลความปลอดภัย โดยได้มีการจัดตั้งศูนย์ปลอดภัยในช่วงเทศกาลสงกรานต์ 2566 ทั้งส่วนกลาง และส่วนภูมิภาค พร้อมกับเพิ่มกําลังพนักงาน เจ้าหน้าที่ ดูแลความปลอดภัย เจ้าหน้าที่ตํารวจรถไฟ ทั้งบนขบวนรถ และสถานี
ทั้งนี้ ในส่วนผู้โดยสารที่มีความประสงค์จะเดินทางด้วยขบวนรถไฟทางไกลในเส้นทางสายเหนือ สายใต้ และสายตะวันออกเฉียงเหนือ กลุ่มขบวนรถด่วนพิเศษ รถด่วน รถเร็ว สามารถใช้บริการได้ที่สถานีกลางกรุงเทพอภิวัฒน์ ซึ่งมีให้บริการทั้งสิ้นจํานวน 52 ขบวน ประกอบด้วย สายเหนือ 14 ขบวน สายใต้ 20 ขบวน และสายตะวันออกเฉียงเหนือ 18 ขบวน โดยผู้โดยสารที่มีตั๋วโดยสารสามารถรอการโดยสารภายในโถงด้านล่างสถานี (ประตู 4) เพื่อรอขึ้นขบวนรถบนชานชาลาก่อนขบวนรถออก 20 นาที โดยสายเหนือ และสายตะวันออกเฉียงเหนือ ขาออกจะอยู่ที่ชานชาลา 1 - 2 และขาเข้าจะอยู่ที่ชานชาลา 5 – 6 ส่วนสายใต้ขาออก จะอยู่ที่ชานชาลา 7 - 8 และขาเข้าอยู่ที่ชานชาลา 11 - 12
นอกจากนี้รฟท. ได้ให้สิทธิ์ผู้โดยสารสามารถใช้ตั๋วโดยสารขบวนรถด่วนพิเศษ รถด่วน รถเร็ว รถธรรมดา และตั๋วเดือน สามารถนําตั๋วโดยสารเข้าใช้บริการรถไฟชานเมืองสายสีแดง เพื่อเชื่อมต่อที่สถานีดอนเมือง (ยกระดับ) ได้โดยไม่เสียค่าใช้จ่าย ตามเงื่อนไขที่ระบุอยู่บนตั๋วโดยสาร ขณะที่การเชื่อมต่อไประบบขนส่งสาธารณะอื่น ยังมีรถไฟฟ้าสายสีน้ําเงินเชื่อมต่อโดยสาร และใกล้จุดเชื่อมต่อรถไฟฟ้าสายสีเขียว สีม่วง อีกทั้งยังอยู่ใกล้สถานีขนส่งผู้โดสารกรุงเทพฯ (จตุจักร) มีรถโดยสารประจําทาง 3 สาย ให้บริการ ได้แก่ สาย 3 สาย 49 และ สาย 67
ส่วนประชาชนที่ใช้บริการ ขบวนรถชานเมือง ขบวนรถธรรมดา และขบวนรถนําเที่ยวทุกสาย จํานวน 62 ขบวน ยังคงให้บริการต้นทาง-ปลายทางที่สถานีกรุงเทพ (หัวลําโพง) เหมือนเดิม และเพื่อให้การเดินทางเชื่อมต่อไปยังสถานีกลางกรุงเทพอภิวัฒน์ได้อย่างสะดวก รฟท. และ ขสมก. ยังได้จัดรถ Shuttle Bus ให้บริการรับ - ส่ง ฟรี ไม่เสียค่าใช้จ่าย เริ่มต้นจากสถานีกรุงเทพ (หัวลําโพง) - สถานีกลางกรุงเทพอภิวัฒน์ จํานวน 2 เส้นทาง ประกอบด้วย เส้นทางด่วนพิเศษศรีรัช “สถานีรถไฟกรุงเทพ (หัวลําโพง) - สถานีกลางกรุงเทพอภิวัฒน์)” และเส้นทางธรรมดา เดินทางเชื่อมต่อระหว่าง สถานีกรุงเทพ (หัวลําโพง) ยมราช โรงพยาบาลรามาธิบดี สถานีรถไฟสามเสน และสถานีกลางกรุงเทพอภิวัฒน์
ทั้งนี้ สามารถขึ้นรถได้ที่ป้ายรถเมล์สถานีรถไฟกรุงเทพ (หัวลําโพง) และประตู 12 สถานีกลางกรุงเทพอภิวัฒน์ให้บริการฟรี ตั้งแต่เวลา 04.30 - 23.00 น. คันแรกจากสถานีกรุงเทพ (หัวลําโพง) และสถานีกลางกรุงเทพอภิวัฒน์ เวลา 04.30 น. มีความถี่ในการปล่อยรถทุก 15 นาที ในช่วงเวลาเร่งด่วน (04.30 - 10.00 น. และ 16.00 - 18.00 น.) สอบถามตารางเวลารถ หรือข้อมูลเพิ่มเติมได้ที่ศูนย์บริการลูกค้าสัมพันธ์ โทร. 1690 ตลอด 24 ชั่วโมง หรือเว็บไซต์ www.railway.co.th หรือเฟซบุ๊ก แฟนเพจ ทีมพีอาร์การรถไฟแห่งประเทศไทย
Facebook ทีมพีอาร์การรถไฟแห่งประเทศไทย (red arrow right)https://m.facebook.com/story.php?
รัฐบาลไทย-ข่าวทำเนียบรัฐบาล-“สคร. จัดเก็บเงินนำส่งรายได้แผ่นดินสะสม ณ สิ้นไตรมาส 2 ปีงบประมาณ 2566 จำนวน 79,429 ล้านบาท คิดเป็นร้อยละ 53 ของเป้าหมายทั้งปี”
วันจันทร์ที่ 10 เมษายน 2566
10/04/2566
“สคร. จัดเก็บเงินนําส่งรายได้แผ่นดินสะสม ณ สิ้นไตรมาส 2 ปีงบประมาณ 2566 จํานวน 79,429 ล้านบาท คิดเป็นร้อยละ 53 ของเป้าหมายทั้งปี”
ในปีงบประมาณ 2566 สคร. มีเป้าหมายจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 จํานวน 149,600 ลบ.
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในปีงบประมาณ 2566 สคร. มีเป้าหมายในการจัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 (เงินนําส่งรายได้แผ่นดินฯ) จํานวน 149,600 ล้านบาท โดย ณ สิ้นไตรมาส 2 ปีงบประมาณ 2566 (1 ตุลาคม 2565 - 31 มีนาคม 2566) สคร. สามารถจัดเก็บเงินนําส่งรายได้แผ่นดินฯ รวมทั้งสิ้นจํานวน 79,429 ล้านบาท หรือคิดเป็นร้อยละ 53 ของเป้าหมายการจัดเก็บในปีงบประมาณ 2566 ซึ่งสูงกว่าประมาณการสะสมจํานวน 14,809 ล้านบาท โดยเงินนําส่งรายได้แผ่นดินส่วนใหญ่มาจากสํานักงานสลากกินแบ่งรัฐบาล บริษัท ปตท. จํากัด (มหาชน) การไฟฟ้าส่วนภูมิภาค ธนาคารออมสิน และการไฟฟ้าฝ่ายผลิตแห่งประเทศไทย เป็นต้น ทั้งนี้ รัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ณ สิ้นไตรมาส 1 ปีงบประมาณ 2566 มีดังนี้
ลําดับที่   รัฐวิสาหกิจ   เงินนําส่งรายได้แผ่นดิน (หน่วย : ล้านบาท)
1   สํานักงานสลากกินแบ่งรัฐบาล   19,115
2   บริษัท ปตท. จํากัด (มหาชน)   18,979
3   การไฟฟ้าส่วนภูมิภาค      8,637
4   ธนาคารออมสิน     8,055
5   การไฟฟ้าฝ่ายผลิตแห่งประเทศไทย   7,507
6   การไฟฟ้านครหลวง      3,804
7   ธนาคารอาคารสงเคราะห์    2,731
8   การท่าเรือแห่งประเทศไทย    2,577
9   การทางพิเศษแห่งประเทศไทย    2,011
10   การประปานครหลวง      1,204
11   อื่นๆ      4,809
รวม       79,429
หมายเหตุ : ข้อมูลเงินนําส่งรายได้แผ่นดินของรัฐวิสาหกิจที่กระทรวงการคลัง โดย สคร. จัดเก็บ ไม่รวมเงินนําส่งรัฐประเภทอื่น เช่น ภาษีหรือค่าธรรมเนียมอื่นๆ
ปีงบประมาณ 2566 เป็นการจัดเก็บเงินนําส่งรายได้แผ่นดินจากผลประกอบการในปี 2565 ทั้งนี้ ณ สิ้นไตรมาส 2 มีเงินนําส่งรายได้แผ่นดินฯ สะสมสูงกว่าประมาณการสะสม เนื่องจากรัฐวิสาหกิจบางแห่งสามารถนําส่งรายได้แผ่นดินสูงกว่าที่ประมาณการไว้ และรัฐวิสาหกิจบางแห่งนําส่งเงินรายได้แผ่นดินโดยเป็นรายการค้างนําส่งจากปีก่อนซึ่งไม่ได้ประมาณการไว้ในปีงบประมาณ 2566 อย่างไรก็ดี สคร. จะกํากับติดตามการนําส่งรายได้แผ่นดินของรัฐวิสาหกิจอย่างใกล้ชิด โดยจะพิจารณาผลประกอบการ มาตรการของภาครัฐ และการลงทุนของรัฐวิสาหกิจ เพื่อให้การจัดเก็บเงินนําส่งรายได้แผ่นดินฯ เป็นกลไกในการช่วยรักษาเสถียรภาพทางการคลังต่อไป
รัฐบาลไทย-ข่าวทำเนียบรัฐบาล-รัฐบาลห่วงใยทรัพย์สินประชาชนช่วงเทศกาลสงกรานต์ เชิญชวนฝากบ้านไว้กับตำรวจ" ทางแอปพลิเคชัน "ฝากบ้าน 4.0" ป้องกันมิจฉาชีพฉวยโอกาสขโมยทรัพย์สิน
วันจันทร์ที่ 10 เมษายน 2566
10/04/2566
รัฐบาลห่วงใยทรัพย์สินประชาชนช่วงเทศกาลสงกรานต์ เชิญชวนฝากบ้านไว้กับตํารวจ" ทางแอปพลิเคชัน "ฝากบ้าน 4.0" ป้องกันมิจฉาชีพฉวยโอกาสขโมยทรัพย์สิน
รัฐบาลห่วงใยทรัพย์สินประชาชนช่วงเทศกาลสงกรานต์ เชิญชวนฝากบ้านไว้กับตํารวจ" ทางแอปพลิเคชัน "ฝากบ้าน 4.0" ป้องกันมิจฉาชีพฉวยโอกาสขโมยทรัพย์สิน
วันที่ 10 เมษายน 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ช่วงเทศกาลสงกรานต์มีวันหยุดยาว ประชาชนเดินทางไปต่างจังหวัด รวมถึงท่องเที่ยว พักผ่อนตามสถานที่ต่างๆ รัฐบาลมีความห่วงใยความปลอดภัยในทรัพย์สินของประชาชน เชิญชวนประชาชนฝากบ้านไว้กับตํารวจ เพื่อความปลอดภัยในทรัพย์สิน ป้องกันมิจฉาชีพฉวยโอกาสช่วงที่ไม่มีคนอยู่บ้านเข้าไปลักขโมยทรัพย์สินภายในบ้าน
รัฐบาล โดยสํานักงานตํารวจแห่งชาติ ร่วมใจดูแลความปลอดภัยบ้านประชาชนในช่วงเทศกาลสงกรานต์ ผ่านโครงการ "ฝากบ้านไว้กับตํารวจ" ทางแอปพลิเคชัน "ฝากบ้าน 4.0" ตามมาตรการป้องกันและปราบปรามอาชญากรรม และอํานวยความสะดวกการเดินทางให้กับประชาชนช่วงเทศกาลสงกรานต์ 2566 โดยมีวิธีการฝากบ้านไว้กับตํารวจผ่านเเอปพลิเคชัน "ฝากบ้าน 4.0"
1.เปิดแอปพลิเคชัน "ฝากบ้าน 4.0" แล้วลงทะเบียนกรอกข้อมูล2.เลือกหน่วยงานที่ต้องการติดต่อ (เลือกสถานีตํารวจที่ขอรับบริการฝากบ้าน)3.เลือกเมนู "ฝากบ้าน" แล้ว กดเลือก "ฝากบ้านของฉัน"4.กรอกรายละเอียดคําร้อง5.ตรวจสอบคําร้อง ผ่านเมนู "ข้อมูลของฉัน’"
ขั้นตอนการฝากบ้านไว้กับตํารวจ
1.ประชาชนผู้เป็นเจ้าของบ้าน เตรียมบัตรประชาชน ประสานสถานีตํารวจ2.กรอกแบบฟอร์มยืนยัน 3.ก่อนออกเดินทางให้สํารวจทรัพย์สินมีค่า และจัดเก็บในที่ปลอดภัย4.ก่อนออกจากบ้านให้สํารวจความเรียบร้อยของประตู-หน้าต่าง5.สํารวจกล้องวงจรปิด ให้พร้อมใช้งาน หากที่บ้านติดตั้งไว้6.หากมีความสนิทสนมกับเพื่อนบ้านใกล้เคียง ควรฝากบ้านข้างเคียงช่วยดูแลเป็นหู เป็นตา 7.กรณีกลับบ้านล่าช้าเกินเวลาที่ฝากบ้านไว้ กรุณาแจ้งให้ สน./สภ.ท้องที่ รับทราบ8.เมื่อเดินทางกลับมาแล้ว ให้รีบแจ้งตํารวจไปพบ เพื่อตรวจสอบทรัพย์สิน
นอกจากการดําเนินโครงการฝากบ้านผ่านแอปพลิเคชันแล้ว ประชาชนที่ต้องการเข้าร่วมโครงการ สามารถแสดงความจํานงค์ด้วยการยื่นแบบฟอร์มเข้าร่วมโครงการฯ ที่สถานีตํารวจที่บ้านของท่านอยู่ในเขตพื้นที่รับผิดชอบได้เช่นเดียวกัน
" การดูแลรักษาความปลอดภัยในชีวิตและทรัพย์สินของประชาชน การป้องกันปราบปราม อาชญากรรม รวมทั้งการรักษาความสงบเรียบร้อย เจ้าหน้าที่ตํารวจทุกนายมีความตั้งใจปฏิบัติงาน และให้บริการในช่วงเทศกาลสงกรานต์อย่างเต็มที่ หากพบเห็นการกระทําความผิด หรือต้องการความช่วยเหลือ กรุณารีบแจ้งสถานีตํารวจใกล้บ้านท่าน หรือโทรสายด่วน 191 ได้ตลอด 24 ชั่วโมง สิ่งที่สําคัญต้องอาศัยความร่วมมือจากประชาชน หรือชุมชุนในท้องถิ่นเข้ามามีส่วนร่วมเป็นหูเป็นตา ทํางานร่วมกับตํารวจ อันจะก่อให้เกิดความเข้มแข็งในชุมชนต่อไป" นางสาวรัชดา กล่าว
รัฐบาลไทย-ข่าวทำเนียบรัฐบาล-รมว.ดีอีเอส ประชุม Top Executive
วันจันทร์ที่ 10 เมษายน 2566
รมว.ดีอีเอส ประชุม Top Executive
รมว.ดีอีเอส ประชุม Top Executive
วันนี้ (10 เม.ย. 2566) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม และคณะผู้บริหารระดับสูง และหัวหน้าหน่วยงานในสังกัด ร่วมประชุม Top Executives ครั้งที่ 2/2566 ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
_______________________
รัฐบาลไทย-ข่าวทำเนียบรัฐบาล-กรมสวัสดิ์ เคลียร์จบ! สาวลาวโดนเบี้ยวค่าแรง นายจ้างยอมจ่าย
วันจันทร์ที่ 10 เมษายน 2566
10/04/2566
กรมสวัสดิ์ เคลียร์จบ! สาวลาวโดนเบี้ยวค่าแรง นายจ้างยอมจ่าย
กรมสวัสดิ์ เคลียร์จบ! สาวลาวโดนเบี้ยวค่าแรง นายจ้างยอมจ่าย
กรมสวัสดิการและคุ้มครองแรงงาน (กสร.) ส่งพนักงานตรวจแรงงานสํานักงานสวัสดิการและคุ้มครองแรงงานจังหวัดปทุมธานีลงพื้นที่ร่วมกับหน่วยงานที่เกี่ยวข้องตรวจสอบข้อเท็จจริงกรณีหญิงสาวชาวลาวโดนร้านข้าวแต๋นชื่อดังไม่จ่ายค่าแรง แถมโดนปล่อยทิ้งที่สะพานลอยย่านคลอง 11 จังหวัดปทุมธานี จบลงด้วยดี นายจ้างรายนี้ยอมจ่ายค่าจ้าง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยกรณีหญิงสาวชาวลาวโดนร้านข้าวแต๋นชื่อดังไม่จ่ายค่าแรง แถมโดนปล่อยทิ้งที่สะพานลอยย่านคลอง 11 จังหวัดปทุมธานี ว่า ตนได้สั่งการให้พนักงานตรวจแรงงาน สํานักงานสวัสดิการและคุ้มครองแรงงานจังหวัดปทุมธานี (สสค.ปทุมธานี) ร่วมกับเจ้าหน้าที่สํานักงานจัดหางานจังหวัด และศูนย์ดํารงธรรมอําเภอธัญบุรี ลงพื้นที่ตรวจสอบข้อเท็จจริง พบว่า หญิงสาวรายนี้ ชื่อ MRS.MOMEKHAM TAATH สัญชาติลาว ทํางานเป็นพนักงานขายขนมข้าวแต๋นถูกนายจ้างไม่จ่ายค่าจ้างของการทํางานวันที่ 2 - 9 เมษายน 2566 จํานวน 7 วัน เป็นเงิน 2,471 บาท โดยลูกจ้างประสงค์ยื่นคําร้อง (คร.7) เพื่อเรียกร้องเงินดังกล่าว จึงได้ประสาน พนักงานสอบสวน สภ.ธัญบุรี เข้าตรวจสอบสถานที่ที่ลูกจ้างทํางาน ร้านเป็นเพิงขายข้าวแต๋น ไม่มีเลขที่ตั้ง บริเวณริมถนนรังสิต-นครนายก ตําบลบึงน้ํารักษ์ อําเภอธัญบุรี จังหวัดปทุมธานี พบกับนายจ้าง พนักงานตรวจแรงงานจึงได้ชี้แจงข้อกฎหมายตามพระราชบัญญัติคุ้มครองแรงงาน พ.ศ. 2541 ให้นายจ้างทราบและปฏิบัติ นายจ้างยอมจ่ายค่าจ้าง เป็นเงิน 2,471 บาท ให้แก่ลูกจ้าง ถือว่ากรณีนี้จบลงอย่างเข้าใจกัน
อธิบดี กสร. กล่าวเพิ่มเติมว่า ขอเน้นย้ําไปยังนายจ้าง/เจ้าของประกอบกิจการทุกรายให้ปฏิบัติตามพระราชบัญญัติคุ้มครองแรงงาน พ.ศ. 2541 อย่างเคร่งครัด เพื่อจะได้ไม่เกิดปัญหากับทั้งลูกจ้างและนายจ้าง ซึ่งหากนายจ้าง เจ้าของสถานประกอบกิจการ ลูกจ้าง และประชาชนทั่วไป มีข้อสงสัยเกี่ยวกับปัญหากฎหมายคุ้มครองแรงงานสามารถปรึกษาพนักงานตรวจแรงงาน ได้ที่ สายด่วน 1506 กด 3 หรือ 1546 หรือสํานักงานสวัสดิการและคุ้มครองแรงงานกรุงเทพมหานคร 10 พื้นที่ หรือสํานักงานสวัสดิการและคุ้มครองแรงงานจังหวัดทุกจังหวัด
รัฐบาลไทย-ข่าวทำเนียบรัฐบาล-รถไฟฟ้าชานเมืองสายสีแดง ดำเนินมาตรการอำนวยความสะดวก และรักษาความปลอดภัย ในช่วงวันหยุดยาวเทศกาลสงกรานต์
วันจันทร์ที่ 10 เมษายน 2566
รถไฟฟ้าชานเมืองสายสีแดง ดําเนินมาตรการอํานวยความสะดวก และรักษาความปลอดภัย ในช่วงวันหยุดยาวเทศกาลสงกรานต์
ตามนโยบายกระทรวงคมนาคม พร้อมมอบของขวัญสุดพิเศษให้แก่ผู้ใช้บริการ
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม หรือผู้ให้บริการรถไฟฟ้าชานเมืองสาย สีแดง เปิดเผยว่า เนื่องในเทศกาลสงกรานต์ประจําปี 2566 รฟฟท. ถือโอกาสสวัสดีปีใหม่ไทย พร้อมส่งมอบความสุข และความห่วงใยให้แก่ผู้ใช้บริการ โดยตระหนักและคํานึงถึงมาตรการอํานวยความสะดวก และรักษาความปลอดภัย ตามนโยบายของกระทรวงคมนาคม เพื่อให้ผู้ที่ใช้บริการรถไฟฟ้าชานเมืองสายสีแดง มีความสะดวกสบายและปลอดภัย สามารถเดินทางท่องเที่ยวและกลับภูมิลําเนาได้โดยสวัสดิภาพ โดยเน้นย้ํามาตรการในด้านต่างๆ ได้แก่ มาตรการป้องกันโรคติดต่อและความสะอาด โดยจัดให้มีจุดบริการเจลแอลกอฮอล์ บริเวณจุดทางเข้าระบบรถไฟฟ้าทุกสถานี และดูแลด้านความสะอาดในพื้นที่ต่าง ๆ อาทิ ลิฟท์ บันไดเลื่อน ราวจับ และภายในขบวนรถไฟฟ้า และมีมาตรการตรวจสอบไม่ให้บุคคลที่มีอาการมึนเมา ไม่สามารถควบคุมตนเองได้ เข้าภายในระบบรถไฟฟ้า รวมถึงไม่อนุญาติให้นําวัตถุต้องห้าม ได้แก่ อาวุธ ของมีคมทุกชนิด ลูกโป่งทุกชนิด ดอกไม้ไฟ พลุ ประทัด วัตถุอื่นๆ ที่จะก่อให้เกิดประกายไฟ เข้าในระบบรถไฟฟ้า โดยจะมีเจ้าหน้าที่สังเกตพฤติกรรมผู้ใช้บริการผ่านโทรทัศน์วงจรปิด (CCTV) อีกทั้งมีการจัดชุดตรวจลาดตระเวน และเจ้าหน้าที่รักษาความปลอดภัย พร้อมสุนัข (K-9) จากกรมสัตว์ทหารบก คอยตรวจตราในทุกพื้นที่ตลอดระยะเวลาให้บริการ เพื่ออํานวยความสะดวกให้แก่ผู้ใช้บริการ ตั้งแต่วันที่ 10 - 17 เมษายน 2566 หากผู้โดยสารพบสิ่งผิดปกติหรือมีเหตุฉุกเฉินขณะเดินทางในช่วงเทศกาลสงกรานต์ สามารถแจ้งสายด่วนตํารวจรถไฟ โดยสแกนคิวอาร์โค้ดผ่านทางหน้าเพจ เฟสบุ๊ค RED Line SRTET
นอกจากนี้ รฟฟท. ยังจัดกิจกรรมส่งเสริมการตลาดสุดพิเศษ เนื่องในเทศกาลสงกรานต์ หรือวันปีใหม่ไทย ด้วยการจัดคาราวานศิลปิน ดารานักร้อง อินฟลูเอนเซอร์คนดัง นําโดย ตะวัน ณวินวิชญ์ พระเอกช่อง 8 ดีกรีอดีตนักกีฬาแบดมินตันทีมชาติไทย และ พริ้ง ชุติญา นางเอกช่อง 8 ดีกรีมิสแกรนด์อุบลราชธานี 2020 ร่วมขบวนกิจกรรมวันสงกรานต์ มอบของขวัญสุดพิเศษและอวยพรให้แก่ผู้โดยสาร ภายในสถานีกลางกรุงเทพอภิวัฒน์ และภายในขบวนรถไฟฟ้าชานเมืองสายสีแดง เส้นทางสายธานีรัถยา(สถานีกลางกรุงเทพอภิวัฒน์ - สถานีรังสิต) และสายนครวิถี(สถานีกลางกรุงเทพอภิวัฒน์ - สถานีตลิ่งชัน) ในวันที่ 10 เมษายน 2566 ตั้งแต่เวลา 10.00 น. เป็นต้นไป
รฟฟท. หวังเป็นอย่างยิ่งว่าผู้โดยสารจะได้รับความสุข รู้สึกถึงความปลอดภัยทุกครั้ง จากการใช้บริการรถไฟฟ้าชานเมืองสายสีแดง
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดินครั้งที่ 1/2566
วันจันทร์ที่ 10 เมษายน 2566
รองปลัดกระทรวงเกษตรและสหกรณ์เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดินครั้งที่ 1/2566
รองปลัดกระทรวงเกษตรและสหกรณ์เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดินครั้งที่ 1/2566
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดินครั้งที่ 1/2566 โดยมีผู้แทนจากกรมชลประทาน สํานักงบประมาณ สํานักงานคณะกรรมการพัฒนาการเศรษฐกิจและสังคมแห่งชาติ ธนาคารเพื่อการเกษตรและสหกรณ์การเกษตร กรมบัญชีกลาง กรมที่ดิน และสํานักงานเศรษฐกิจการเกษตร เข้าร่วมการประชุม ณ ห้องประชุม 135 ชั้น 3 กระทรวงเกษตรและสหกรณ์ โดยสรุปผลการประชุม ได้ดังนี้
1. ที่ประชุมมีมติรับทราบบันทึกข้อตกลงการประเมินผลการดําเนินงานทุนหมุนเวียน ประจําปีบัญชี 2566 และรายงานผลการดําเนินงานตามบันทึกข้อตกลงการประเมินผลการดําเนินงานของกองทุนจัดรูปที่ดิน ประจําปีบัญชี 2566 (ไตรมาส 1 และไตรมาส 2) จํานวน 5 ด้าน ได้แก่ 1) ผลดําเนินงานด้านการเงิน 2) ด้านไม่ใช่การเงิน 3) ระบบบริหารความเสี่ยง 4) ระบบบริหารจัดการสารสนเทศ5) ระบบบริหารทรัพยากรบุคคล
2. ที่ประชุมมีมติรับทราบรายงานสถานะเงินกองทุนจัดรูปที่ดิน (ณ วันที่ 28 กุมภาพันธ์ พ.ศ. 2566) โดยมี รายรับ 1,154.96 ล้านบาท รายจ่ายและภาระผูกพัน 1,039.85 ล้านบาท สรุปเงินคงเหลือ 115.11 ล้านบาท
3. ที่ประชุมมีมติเห็นชอบแผนงานและวงเงินค่าใช้จ่าย ตามที่สํานักงานจัดรูปที่ดินกลาง ได้จัดทําแผนงานและโครงการจัดรูปที่ดินและจัดระบบน้ําเพื่อเกษตรกรรม ปี 2566 (เงินเหลือจ่าย ครั้งที่ 1) รวมวงเงิน 114.93 ล้านบาท เพื่อเตรียมความพร้อมจัดรูปที่ดินและจัดระบบน้ําเพื่อเกษตรกรรม งานก่อสร้าง/งานปรับปรุง/งานซ่อมแซมจัดรูปที่ดินและจัดระบบน้ําเพื่อเกษตรกรรม งานออกโฉนดที่ดิน โครงการฝึกอบรมหลักสูตรการเพิ่มประสิทธิภาพการบริหารจัดการน้ําและการผลิตในแปลงเกษตร งบดําเนินงานปี 2566 หมวดค่าใช้จ่ายอื่น ได้แก่ ค่าจ้างที่ปรึกษา รวมถึงค่าใช้จ่ายของสํานักงานจัดรูปที่ดินกลาง และสํานักงานจัดรูปที่ดินและจัดระบบน้ําเพื่อเกษตรกรรมที่ 1-35 และเป็นไปตามนโยบายการเร่งรัดการเบิกจ่ายงบประมาณของรัฐบาลที่กําหนดไว้ และให้เลขานุการ ตรวจสอบและปรุงปรับเรื่องค่าจ้างที่ปรึกษาให้ถูกต้องตามรายละเอียดที่กําหนด
4. ที่ประชุมมีมติเห็นชอบคู่มือและแผนการบริหารความเสี่ยงของกองทุนจัดรูปที่ดิน ประจําปีบัญชี 2566 และเห็นควรให้ฝ่ายเลขานุการปรับปรุงแก้ไขบทบาทหน้าที่ของคณะกรรมการจัดรูปที่ดินกลาง คณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดิน และผู้อํานวยการสํานักงานจัดรูปที่ดินกลางให้ถูกต้อง และหากคณะอนุกรรมการฯ พบข้อผิดพลาดคู่มือและแผนดังกล่าวในภายหลัง ให้แจ้งฝ่ายเลขานุการปรับปรุงแก้ไขต่อไป
5. ที่ประชุมมีมติเห็นชอบหลักเกณฑ์การประเมินผลผู้บริหารระดับสูง ประจําปีบัญชี 2566 และให้เลขานุการตรวจสอบ และปรับปรุงแก้ไขหน่วยวัด และน้ําหนัก (ร้อยละ) ให้ถูกต้องก่อนนําเสนอคณะกรรมการจัดรูปที่ดินกลางต่อไป